CELEX: 62020TN0370
Language: lt
Date: 2020-06-11 00:00:00
Title: Byla T-370/20: 2020 m. birželio 11 d. pareikštas ieškinys byloje KL / EIB

3.8.2020   
            
            
               LT
            
            
               Europos Sąjungos oficialusis leidinys
            
            
               C 255/33
            
         
      2020 m. birželio 11 d. pareikštas ieškinys byloje KL / EIB
      
      (Byla T-370/20)
      (2020/C 255/44)
      Proceso kalba: prancūzų
      
         Šalys
      
      
         Ieškovas: KL, atstovaujamas advokačių L. Levi ir A. Champetier
      
         Atsakovas: Europos investicijų bankas
      
         Reikalavimai
      
      Ieškovas Bendrojo Teismo prašo:
      
                  —
               
               
                  pripažinti šį ieškinį priimtinu ir pagrįstu,
               
            todėl
      
                  —
               
               
                  panaikinti 2019 m. vasario 8 d. ir kovo 8 d. EIB sprendimus, kuriais ieškovas pripažintas tinkamu dirbti ir nuo 2019 m. vasario 18 d. be pateisinamos priežasties nėjusiu į darbą,
               
            
                  —
               
               
                  prireikus panaikinti 2020 m. kovo 16 d. EIB pirmininko sprendimą, kuriuo patvirtinamos sutaikinimo komisijos išvados, ir atitinkamai 2019 m. vasario 8 d. ir kovo 8 d. sprendimus,
               
            atitinkamai
      
                  —
               
               
                  priteisti iš atsakovo atgaline data sumokėti invalidumo pensiją iš esmės nuo 2019 m. vasario 1 d.,
               
            
                  —
               
               
                  priteisti iš atsakovo palūkanas nuo invalidumo pensijos, mokėtinas nuo 2019 m. vasario 1 d. iki visiško atsiskaitymo, taikant Europos Centrinio Banko nustatytą palūkanų normą, padidintą dviem punktais,
               
            
                  —
               
               
                  priteisti iš EIB ieškovo patirtą neturtinę žalą,
               
            
                  —
               
               
                  priteisti iš EIB visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindais.
      
                  1.
               
               
                  Pirmasis ieškinio pagrindas grindžiamas Pensijų sistemos 46-1 ir 48-1 straipsnių ir administracinių nuostatų 11 straipsnio 1 ir 3 dalių pažeidimu bei akivaizdžia vertinimo klaida.
               
            
                  2.
               
               
                  Antrasis ieškinio pagrindas grindžiamas rūpestingumo pareigos pažeidimu.